**NAZIV KORISNIKA:** Srednja škola dr. Antuna Barca Crikvenica

**SAŽETAK DJELOKRUGA RADA:**

Srednjoškolskim obrazovanjem se svakome pojedincu pod jednakim uvjetima i prema njegovim sposobnostima omogućava stjecanje znanja i sposobnosti za rad i nastavak školovanja. Djelatnost srednjeg obrazovanja obuhvaća različite vrste i oblike odgoja i obrazovanja, osposobljavanja i usavršavanja koji se ostvaruju u skladu s odredbama Zakona o odgoju i obrazovanju u osnovnoj i srednjoj školi (Narodne novine broj 87/08. 86/09, 92/10, 105/10, 90/11, 16/12, 86/12, 126/12 , 94/13 i 152/14, 07/17 i 68/18) Rad škole organiziran je kroz redovnu, izbornu, dodatnu i dopunsku nastavu u jednoj ( jutarnjoj) smjeni. Nastava se izvodi u 7 programa, od čega su opća gimnazija, ekonomist, hotelijersko – turistički tehničar četverogodišnji programi, a kuhar, pomoćni kuhar – TEŠ, konobar i vodoinstalater trogodišnji programi. Škola ima ukupno, na 21.10.2019., 314 učenika raspoređenih u 16 odjela i 50 zaposlenika.

**ORGANIZACIJSKA STRUKTURA:**

* ravnatelj – 1
* nastavnici – 39
* stručni suradnici – 3
* administrativno – tehničko osoblje – 3
* pomoćno osoblje - 4

**FINANCIJSKI PLAN ZA 2019.-2021. GODINU:**

|  |  |  |  |  |
| --- | --- | --- | --- | --- |
| **R.br.** | **Naziv programa** | **2020.** | **2021.** | **2022.** |
| 1. | Zakonski standard ustanova srednjeg školstva | 6.606.080,00 | 6.606.080,00 | 6.606.080,00 |
| 2. | Iznad zakonskog standarda ustanova | 122.811,01 | 122.811,01 | 122.811,01 |
| 3. |  |  |  |  |
|  | **Ukupno razdjel:** | **6.728.891,01** | **6.728.891,01** | **6.728.891,01** |

**NAZIV PROGRAMA:**

**ZAKONSKI STANDARD USTANOVA SREDNJEG ŠKOLSTVA**

**STRATEŠKI CILJ: 1. Razvoj ljudskih potencijala i povećanje kvalitete života**

**PRIORITET: 1.1. Unapređenje obrazovnog sustava te njegova usklađenost sa potrebama u gospodarstvu**

**POSEBNI CILJ :**

A - Osiguravanje uvjeta rada – omogućiti učenicima, nastavnicima i ostalim zaposlenicima nesmetano odvijanje, osnovne djelatnosti, srednjoškolskog odgoja i obrazovanja. Škola će osigurati dovoljno sredstava za rashode za zaposlene, materijalne i financijske rashode te će iste racionalno trošiti za stvarne potrebe učenika, zaposlenika te ostalih sudionika u nastavnom i izvan nastavnom procesu. Osigurana financijska sredstva uvjet su za postizanje krajnjih ciljeva, pa tako stručna usavršavanja zaposlenika i prisustvovanja stručnim seminarima utječu na podizanje kvalitete rada i usvajanje novih spoznaja koja će u konačnici biti prenesena na rad s učenicima i postizanje njihovih uspjeha na različitim županijskim i državnim natjecanjima. Osiguravanjem dobrih uvjeta za rad škola ima zadovoljne zaposlenike koji svojom kvalitetom utječu na uspjeh učenika, a time i na uspjeh same škole.

K – Opremanje ustanova školstva - poboljšanje uvjeta rada u školi na način da se svakom učeniku i zaposleniku omogući obavljanje radnih zadataka u ugodnom i suvremeno opremljenom prostoru. Stoga će se prostorije opremiti novim uredskim namještajem i opremom, dvorana novom sportskom opremom, a kuhinja i strojarska radiona također potrebitom suvremenom opremom. Opremanje će ići prema planu prioriteta odnosno pravo prvenstva imat će najlošije opremljeni prostori. Brzo zastarijevanje računala i računalne opreme također zahtjeva nabavku novih, s time da se omogući dostupnost računala većem broju učenika i zaposlenika. Poboljšanje uvjeta rada također će se realizirati i klimatiziranjem preostalih prostora, te obnovom literature u knjižnici.

U konačnici cilj škole je korištenjem najsuvremenijih metoda i oblika rada te stilova učenja i poučavanja dati svakom pojedincu takva znanja i kompetencije koje će mu osigurati konkurentnost na globalnom tržištu rada.

**ZAKONSKE I DRUGE PODLOGE NA KOJIMA SE PROGRAM ZASNIVA:**

* Zakon o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 16/12, 86/12, 126/12 , 94/13 i 152/14, 07/17 i 68/18)
* Upute za izradu proračuna Primorsko – goranske županije 2020. – 2022. – listopad 2019.
* Godišnji plan i program rada za 2019./2020. – listopad 2019.
* Školski kurikulum Srednje škole dr. Antuna Barca za 2019./2020. – listopad 2019.
* Zakon o ustanovama ( NN br. 76/93, 29/97, 47/99 i 35/08)
* Zakon o proračunu ( NN br. [87/08](https://www.zakon.hr/cms.htm?id=210), [136/12](https://www.zakon.hr/cms.htm?id=211), [15/15](https://www.zakon.hr/cms.htm?id=4582)),
* Pravilnik o proračunskim klasifikacijama (NN br. 26/10 i **120/13)**
* Pravilnik o proračunskom računovodstvu i računskom planu (NN.br.124/14, 115/15, 87/16, 3/18)
* Zakon o fiskalnoj odgovornosti (NN br. 111/18)
* Statut škole – 20.03.2019.
* Pravilnik o radu – 2.2.2015.

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA:**

Iz županijskog proračuna planirano je ostvariti 700.000,00 kn prihoda i to za financiranje materijalnih rashoda u iznosu od 694.400,00 kn i financijskih rashoda u iznosu od 5.600,00 kn. Planiranje prihoda temelji se na danom okvirnom prijedlogu opsega financijskih planova srednjih škola za 2020. – 2022. za financiranje decentraliziranih funkcija srednjeg školstva od strane PGŽ-a. Rashodi su planirani u visini realnih izdataka škole, a na temelju broja učenika, zaposlenika i veličine prostora škole.

Planirano je ostvarenje vlastitih prihoda u iznosu od 211.040,00 kn i to 172.000,00 kn od najma sportske dvorane, 17.000,00 od najma prostora za školsku kantinu, 2.000,00 od uplata za izdavanje prijepisa i duplikata svjedodžbi, 1.000,00 kn od najma školskog prostora Udruzi za zaštitu obitelji, 8.000,00 kn od prodaje vlastitih proizvoda školske zadruge, 10.000,00 kn od fotonaponskih ćelija, 40,00 kn od pasivnih kamata i 1.000,00 kn od prodaje starog papira. Na ovaj program bit će utrošena većina vlastitih sredstava i to: za materijalne rashode u iznosu od 143.690,00 kn i nabavu dugotrajne imovine u iznosu od 63.350,00 kn. Izračuni prihoda i rashoda za sve tri godine temelje se na prošlogodišnjim ostvarivanjima s obzirom da se javljaju u jednakim ili sličnim iznosima bez većih odstupanja.

Iz pomoći državnog proračuna planirano je prihoda u iznosu od 5.606.890,00 kn i to za financiranje rashoda za bruto plaće, doprinose na plaću i ostalih materijalnih prava zaposlenika u iznosu od 5.578.150,00 kn. Izračun se temelji na trenutnom stanju od 50 zaposlenika. 10.000,00 kn planirano je za prijevoz 4 učenika s posebnim potrebama, a 4.000,00 kn odnosi se na financiranje ugovora o djelu za nastavnika koji predaje islamski vjeronauk. Iz sredstava pomoći državnog proračuna financirat će se i naknada zbog nezapošljavanja invalida u iznosu od 14.400,00 kn i dnevnice za državna natjecanja u iznosu od 340,00 kn. Ista sredstva planirana su i za 2021. i 2022. uz pretpostavku istog broja zaposlenika i učenika s posebnim potrebama.

Kao i svake godine prihodima od pomoći iz proračuna JLP ( R ) S koji nije nadležan financirat će se izrada školske brošure i/ili školskog godišnjaka u iznosu od 15.000,00. S obzirom da škola svake godine može imati 1 osobu na stručnom osposobljavanju planirano je 14.500,00 kn pomoći od HZZ-e za tu namjenu.

Kapitalnim pomoćima iz državnog proračuna u iznosu od 25.000,00 kn škola će nabaviti uredski opremu i namještaj u iznosu od 20.000,00 kn i knjige u iznosu od 5.000,00 kn.

Prihodima od prodaje nefinancijske imovine, čiji se izračun temelji na 12 – mjesečnim prihodima od prodaje stana u prosječnom iznosu od 54,16 kn/mjesec, financirat će se kupovina knjiga u iznosu od 650,00 kn u sve tri godine.

Prihodi za posebne namjene ostvarit će se uplata učenika za: prijevoz za terensku nastavu u iznosu od 8.570,00 kn , usluge tekućeg održavanja 500,00 kn i za materijal i dijelove za tekuće održavanje škole 250,00 kn. 680,00 kn planirano je ostvariti od Hrvatskog školskog sportskog saveza koji financira dnevnice za državna školska natjecanja.

Donacije od trgovačkih društava planirane su u iznosu od 27.000,00 kn, a namijenjene su za inozemne dnevnice za maturalno putovanje u iznosu od 21.000,00 kn, ostale nespomenute rashode poslovanja (npr. dresovi…) u iznosu 3.000,00 kn i nabavu uredske opreme i namještaja u iznosu od 3.000,00 kn.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:**

Škola je financiranjem svih materijalnih i financijski rashoda omogućila nesmetano odvijanje nastavnog procesa sukladno planu i programu te je time postignuta ciljana vrijednost.

Realizacija financijskog plana rashoda proračuna iznosila je 100 % dok je realizacija financijskog plana vlastitih prihoda i rashoda ostvarena u manjem postotku, odnosno 95,52% te je time djelomično postignuta ciljana vrijednost.

Sva potrebna oprema za odvijanje i poboljšanje nastavnog procesa nabavljena je prema planu čime je postignut cilj u 2019.

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **R.b.** | **Naziv aktivnosti/projekta** | **2020.** | **2021.** | **2022.** |
| 1. | Osiguravanje uvjeta rada | 6.514.080,00 | 6.514.080,00 | 6.514.080,00 |
| 2. | Opremanje ustanova školstva | 92.000,00 | 92.000,00 | 92.000,00 |
|  | **Ukupno program :** | **6.606.080,00** | **6.606.080,00** | **6.606.080,00** |

**RAZLOG ODSTUPANJA OD PROŠLOGODINJIH PROJEKCIJA:**

* Rashodi za službena putovanja povećana su zbog novog neoporezivog iznosa dnevnice
* Rashodi za prijevoz zaposlenika na posao i s posla povećani su zbog zaposlenika kojima je veća satnica, a time i dolasci na posao
* Rashodi za komunalne usluge manji su zbog manjih troškova potrošnje vode i odvodnje
* Rashodi za računalne usluge veći su zbog većeg korištenja raznih aplikacijskih sustava i njihovog mjesečnog troška
* Rashodi za materijal i dijelove za tekuće održavanje manji su zbog manje potrebe za popravcima i izmjenama istog
* Rashodi za naknade troškova osobama izvan radnog odnosa povećani su zbog troškova odlaska učenika na natjecanja, terensku nastavu i prijevoz osobe na stručnom osposobljavanju, a čiji se trošak evidentira na navedenoj vrsti troška
* Rashodi za reprezentaciju veći su odluke Škole da snosi trošak Dana učitelja u narednim godinama

**POKAZATELJI USPJEŠNOSTI:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj uspješnosti** | **Definicija** | Jedinica | Polazna**vrijednost** | Ciljanavrijednost2020. | Ciljanavrijednost2021. | Ciljanavrijednost2022. |
| Ostvarenje nastavnih planova i programa | Financiranjem materijalnih i financijskih rashoda omogućiti nesmetano odvijanje nastavnog procesa sukladno planu i programu | % plana | 100 | 100 | 100 | 100 |
| Ostvarenje financijskog plana po svim izvorima financiranja | Realizacijom financijskih planova rashoda i prihoda u skladu sa stvarnim potrebama osigurati sredstva i za naredne godine | % plana | 95 | 98 | 99 | 100 |
| Ostvarenje plana opremanja škole | Nabavkom opreme zadržati i poboljšati uvjete za odvijanje nastavnog procesa | % plana | 100 | 100 | 100 | 100 |

**NAZIV PROGRAMA:**

**PROGRAMI IZNAD ZAKONSKOG STANDARDA OSNOVNOŠKOLSKIH USTANOVA / USTANOVA SREDNJEG ŠKOLSTVA**

**STRATEŠKI CILJ: 1. Razvoj ljudskih potencijala i povećanje kvalitete života**

**PRIORITET: 1.2. Unapređenje obrazovnog sustava te njegova usklađenost sa potrebama u gospodarstvu**

**POSEBNI CILJ :** Omogućiti stjecanje znanja i vještina učenika prema njihovim potrebama i interesima. Zadovoljiti specifične potrebe pojedinih grupacija učenika (s teškoćama, darovitih).

**ZAKONSKE I DRUGE PODLOGE NA KOJIMA SE PROGRAM ZASNIVA:**

* Zakon o odgoju i obrazovanju u osnovnoj i srednjoj školi (NN 87/08, 86/09 , 92/10, 105/10, 90/11, 5/12, 16/12, 86/12, 86/12, 126/12, 94/13, 152/14, 07/17 i 68/18),
* Pravilnik o osnovnoškolskom odgoju i obrazovanju učenika s teškoćama u razvoju (NN 24/15)
* Pravilnik o postupku utvrđivanja psihofizičkoga stanja djeteta, učenika, te sastavu stručnoga povjerenstva (NN 55/11, 67/14),
* Pravilnik o kriterijima za financiranje programa iznad minimalnog zakonskog standarda (širih javnih potreba) ustanovama školstva kojima je osnivač Primorsko-goranska županija (ožujak 2010.),
* Upute za izradu proračuna Primorsko – goranske županije 2020. – 2022. – listopad 2019.
* Godišnji plan i program rada za 2019./2020. – listopad 2019.
* Školski kurikulum Srednje škole dr. Antuna Barca za 2019./2020. – listopad 2019.
* Zakon o ustanovama ( NN br. 76/93, 29/97, 47/99 i 35/08)
* Zakon o proračunu ( NN br. [87/08](https://www.zakon.hr/cms.htm?id=210), [136/12](https://www.zakon.hr/cms.htm?id=211), [15/15](https://www.zakon.hr/cms.htm?id=4582)),
* Pravilnik o proračunskim klasifikacijama (NN br. 26/10 i **120/13)**
* Pravilnik o proračunskom računovodstvu i računskom planu (NN.br.124/14, 115/15, 87/16, 3/18)
* Zakon o fiskalnoj odgovornosti (NN br. 111/18)
* Statut škole – 20.03.2019.
* Pravilnik o radu – 2.2.2015.

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA:**

Za sufinanciranje pomoćnika u nastavi Županija je osigurala ukupno 98.811,01 kn za plaće, doprinose, prijevoz, dnevnice i božićnice za 2 pomoćnika u nastavi.

Za poticanje dodatnog odgojno-obrazovnog stvaralaštva planirano je 20.000,00 kn iz Županijskog proračuna i 4.000,00 kn iz vlastitih sredstava. Potrebna sredstva temelje se na planu utroška sredstava za programe školskog kurikuluma i to za financiranje službenih putovanja i naknade troškova osobama izvan radnog odnosa.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:**

U školskoj 2019./2020. godini škola ima 4 učenika sa poteškoćama i 3 pomoćnika u nastavi iz razloga što je jedan pomoćnik u nastavi posvećen dvojici učenika sa poteškoćama. Ostvarena je ciljana vrijednost od 3 pomoćnika u nastavi, ali nije ostvareno da svaki učenik sa poteškoćama ima svog asistenta u nastavi.

Broj učenika uključenih u programe poticanja dodatnog odgojno-obrazovnog stvaralaštva bio je puno veći od postavljenog cilja, a zahvaljujući osiguranim sredstvima za provedbu svih programa.

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **R.br.** | **Naziv aktivnosti / projekta** | **2020.** | **2021.** | **2022.** |
| 3. | Sufinanciranje rada pomoćnika u nastavi | 98.811,01 | 98.811,01 | 98.811,01 |
| 4.  | Programi za poticanje dodatnog odgojno-obrazovnog stvaralaštva | 24.000,00 | 24.000,00 | 24.000,00 |
|  | **Ukupno program:** | **122.811,01** | **122.811,01** | **122.811,01** |

**RAZLOG ODSTUPANJA OD PROŠLOGODINJIH PROJEKCIJA:**

Rashodi za sufinanciranje pomoćnika u nastavi manji su u odnosu na prošlogodišnje projekcije zbog financiranja 2 pomoćnika u nastavi.

**POKAZATELJI USPJEŠNOSTI:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj uspješnosti** | **Definicija** | Jedinica | Polazna**vrijednost** | Ciljanavrijednost2019. | Ciljanavrijednost2020. | Ciljanavrijednost2021. |
| Broj pomoćnika u nastavi | Zapošljavanjem pomoćnika u nastavi za svakog učenika sa poteškoćama olakšati njihovo školovanje  | Broj  | 4 | 4 | 4 | 4 |
| Broj učenika u programima poticanja dodatnog odgojno-obrazovnog stvaralaštva | Sufinanciranjem programa uključiti učenike u izvannastavne programe  | Broj učenika | 100 | 150 | 160 | 170 |